
ΑΠΟΣΠΑΣΜΑ                        

Από το πρακτικό της με αριθ. 30ης/2026 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 382/2026
Στην Λευκάδα σήμερα  στις 15 του μηνός Σεπτεμβρίου του έτους  2026,  ημέρα Τρίτη και  ώρα  12:00,  ήλθε σε τακτική, δια ζώσης, συνεδρίαση η Δημοτική Επιτροπή του Δήμου, σύμφωνα με τις δ/ξεις των άρθρων 139 έως147 του Ν.5314/2026 ύστερα από την αριθ. 24838/11.9.2026 πρόσκληση του Προέδρου της, η οποία επιδόθηκε  νόμιμα στα μέλη της.

Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω πέντε (5) μέλη, άρχισε η Συνεδρίαση.

Τα πρακτικά τηρήθηκαν από τη γραμματέα της Δημοτικής Επιτροπής, Σταθοπούλου Ελένη, υπάλληλο  του  Δήμου Λευκάδας.

Τα θέματα συζητήθηκαν με την εξής σειρά:
1,2,3,10,11,12,13,14,25,26,4,5,6,7,8,9,15,16,17,27,18,19,20,21,22,23,24.

Κατά τη συζήτηση του 13ου θέματος, αποχώρησε ο κ. Γαζής Γεώργιος.

Κατά τη συζήτηση του 4ου θέματος προσήλθε ο κ. Σκληρός Φίλιππος.

ΘΕΜΑ 17ο : Απόφαση Δ.Ε.  περί διαγραφής ή επιστροφής αχρεωστήτως ή ανοικείως εισπραχθέντων ποσών

                                                                  Εισηγήτρια:  Κωνσταντινίδη Σεβαστή, Αντιδήμαρχος
               Ο Πρόεδρος  της Δ.Ε. Δρ. Ξενοφών Ν. Βεργίνης, Δήμαρχος, έδωσε τον λόγο στην κ. Κωνσταντινίδη, η οποία έθεσε υπόψη των μελών της Επιτροπής, τα εξής:
Με την παρ.1δ του άρθρου 174 του Ν.3463/06 ορίζεται ότι κάθε είδους χρέη προς τους Δήμους διαγράφονται ολόκληρα ή εν μέρει όταν η εγγραφή στους οριστικούς βεβαιωτικούς καταλόγους δημοτικών ή κοινοτικών φόρων,  τελών, δικαιωμάτων και εισφορών έγινε κατά τρόπο προφανώς λανθασμένο ως προς τη  φορολογητέα ύλη ή το πρόσωπο του φορολογουμένου ή όταν έγινε λανθασμένη πολλαπλή εγγραφή  για το ίδιο είδος εσόδου και για το ίδιο πρόσωπο.

    Λαμβάνοντας υπόψη:

1)  τις δ/ξεις του άρθρου 26 παρ 13 του Β.Δ. 17-5/15-6-59 (ΦΕΚ 114/Α΄/1959)
2) Τις διατάξεις του άρθρου 9 του ν.5056/2023
3) Τις διατάξεις του άρθρου 138 του Ν. 5314/2026   

    Σας παραθέτουμε αιτήσεις και τα  σχετικά δικαιολογητικά που υποβλήθηκαν στην υπηρεσία μας περί διαγραφής-μεταφορές-επιστροφές ποσών που περιλαμβάνονται σε βεβαιωτικούς καταλόγους του Δήμου μας ως εξής:

1. Το Τμ. Εσόδων Περιουσίας και Ταμείου  ζητά επιστροφή ποσού 29,31€ στον Φ.Ε. με ΑΦΜ 033160546 καθώς εκ παραδρομής στην με αρ. 245/2026 απόφαση Δημοτικής Επιτροπής είχε αναγραφεί ποσό 87,91€ (το οποίο εξοφλήθηκε με το αρ. Α-1265/2026 ΧΕΠ) αντί του ορθού 117,22 όπως προκύπτει από την εφάπαξ πληρωμή του για ακίνητο στη Δ.Ε. Ελλομένου.

2. Το Τμ. Εσόδων Περιουσίας και Ταμείου  ζητά επιστροφή ποσού 29,31€ στην Φ.Δ Φ.Ε. με ΑΦΜ 041439686 καθώς εκ παραδρομής στην με αρ. 245/2026 απόφαση Δημοτικής Επιτροπής είχε αναγραφεί ποσό 87,91€ (το οποίο εξοφλήθηκε με το αρ. Α-1266/2026 ΧΕΠ) αντί του ορθού 117,22 όπως προκύπτει από την εφάπαξ πληρωμή του για ακίνητο στη Δ.Ε. Ελλομένου.

3. Ο L.A. με ΑΦΜ 142960890 ζητά με την αρ. πρωτ. 21023/31-07-2026 αίτησή του συμψηφισμό της 4ης δόσης της με Α/Α 4401/6-5-2026 ρύθμισής του με την με αρ. Τ1300/1-7-2026 απόδειξη είσπραξης του Δήμου Λευκάδας με αιτιολογία πλεονάζουσα κατάθεση καθώς εκ παραδρομής στην τραπεζική συναλλαγή δεν ανέγραψε ορθά στοιχεία προκειμένου να αντιστοιχηθεί η πληρωμή με την προαναφερόμενη οφειλή. 

4. Ο Σ.Ε. νόμιμος εκπρόσωπος επιχείρησης ενοικιάσεως μοτοποδηλάτων-μοτοσυκλετών, με την   αριθ. πρωτ. 2141/29-01-2026 αίτησή του ζητά να διαγραφούν οι με αρ. 3000985/17-7-2006, 3000995/17-7-2006, 3000996/17-7-2026 βεβαιώσεις παραβάσεων Κ.Ο.Κ. συνολικού ποσού 93,00 πλέον προσαυξήσεων σύμφωνα με το αρ.510 του ν.5027/2023 περί προθεσμίών βεβαίωσης και είσπραξης εσόδων.

5. Η εταιρεία με την επωνυμία Kinsen Hellas S.A. με ΑΦΜ 801281653 με την αρ. πρω τ. 19605/17-07-2026 αίτηση ζητά επιστροφή ποσού 30,00€ που αφορά την πληρωμή της με αρ. 59079/3-7-2026 βεβαίωση παράβασης ΚΟΚ καθώς εκ παραδρομής πληρώθηκε στο Δήμο Λευκάδας δύο φορές με τις αριθ. 3893/6-7-2026 σειρά Α και 1465/16-7-2026 σειρά Τ αποδείξεις είσπραξης.

6. Η Κ.Π. με ΑΦΜ 128498230 με την υπ’αριθμ. Πρωτ. 21234/04-08-2026 αίτησή της ζητά επιστροφή συνολικού ποσού 83,87€ που αντιστοιχεί στο 20% της επιβληθείσας εισφοράς σε χρήμα για 2 ακίνητα εντός του σχεδίου πόλεως Νυδριού – Μεγ. Αυλακίου και η οποία εκ παραδρομής πληρώθηκε ολόκληρη η οφειλή, μη λαμβάνοντας υπόψη την έκπτωση 20% για εμπρόθεσμη εξόφληση.

7.   Ο Κ.Ν. με ΑΦΜ 062075076 με την υπ’αριθμ. Πρωτ. 21233/04-08-2026 αίτησή του ζητά επιστροφή συνολικού ποσού 125,81€ που αντιστοιχεί στο 20% της επιβληθείσας εισφοράς σε χρήμα για 2 ακίνητα εντός του σχεδίου πόλεως Νυδριού – Μεγ. Αυλακίου και η οποία εκ παραδρομής πληρώθηκε ολόκληρη η οφειλή, μη λαμβάνοντας υπόψη την έκπτωση 20% για εμπρόθεσμη εξόφληση.  

8. Ο Κ.Α. με ΑΦΜ 142969871 με την υπ’αριθμ. Πρωτ. 21235/04-08-2026 αίτησή του ζητά επιστροφή συνολικού ποσού 125,81€ που αντιστοιχεί στο 20% της επιβληθείσας εισφοράς σε χρήμα για 2 ακίνητα εντός του σχεδίου πόλεως Νυδριού – Μεγ. Αυλακίου και η οποία εκ παραδρομής πληρώθηκε ολόκληρη η οφειλή, μη λαμβάνοντας υπόψη την έκπτωση 20% για εμπρόθεσμη εξόφληση

9. Το Αυτοτελές Τμήμα Πολιτισμού με το αρ. πρωτ. ΕΣ 1765/28-07-2026 υπηρεσιακό σημείωμα  ζητά την επιστροφή συνολικού ποσού εξακοσίων ευρώ (600,00€) το οποίο αφορά αντάλλαγμα για την παραχώρηση του Ανοιχτού θεάτρου στις 28-7-2026 με σκοπό την πραγματοποίηση της θεατρικής παράστασης «Κάθε Πέμπτη κύριε Γκρήν» στην εταιρεία με την επωνυμία NON GRATA PRODUCTIONS ΜΟΝΟΠΡΟΣΩΠΗ ΙΚΕ καθώς η παράσταση κυρώθηκε για λόγους ανωτέρας βίας. Επιπλέον σύμφωνα με το άρθρο 4 του σχετικού 19283/15-7-2026 συμφωνητικού  μεταξύ του Δήμου Λευκάδας και της εταιρείας με την επωνυμία NON GRATA PRODUCTIONS ΜΟΝΟΠΡΟΣΩΠΗ ΙΚΕ αναφέρεται ότι«… Σε περίπτωση οριστικής ματαίωσης της εκδήλωσης λόγω ανωτέρας βίας, και οι δύο συμβαλλόμενοι απαλλάσσονται εκατέρωθεν των εδώ συμφωνημένων υποχρεώσεών τους».

10. Ο Μ.Δ. με ΑΦΜ 128488942 ζητά με την αριθ. πρωτ. 17206/17-7-2025 αίτησή του τον συμψηφισμό ποσού 63,00 ευρώ σύμφωνα με την Τ551/4-3-2025 απόδειξη είσπραξης του Δήμου Λευκάδας με αιτιολογία «Κατάθεση από Μήτρο Δημήτριο για άγνωστο λόγο» με οφειλές του υδρομέτρου με αρ. 1500-14 λόγω κατάθεσης μέσω e-banking χωρίς όμως να δηλωθούν τα απαραίτητα στοιχεία προκειμένου να αντιστοιχηθεί το ποσό της κατάθεσης με την αντίστοιχη οφειλή.

11. Ο Ρ.Δ. με ΑΦΜ 022950133 ζητά με την αριθ. πρωτ. 26090/23-09-2025 αίτησή του μεταφορά οφειλής ύψους 287,53 πλέον προσαυξήσεων που αφορά ανείσπρακτα δημοτικά τέλη για την παροχή 9354133338014 περιόδου 7/11/2018-16/02/2021 καθώς προσκόμισε το με αρ. 5462/2001 συμβόλαιο πώλησης ακινήτου στο Δράγανο με το οποίο αποδεικνύεται ότι το συγκεκριμένο ακίνητο στο οποίο αντιστοιχεί η προαναφερθείσα παροχή ηλεκτρικού ρεύματος έχει μεταβιβασθεί στην Κ.Μ. με ΑΦΜ 035771863.

12. Το Τμήμα Ύδρευσης- Αποχέτευσης με το Αρ. Πρωτ. ΕΣ 776/17-04-2026 ζητά να διαγραφεί από τις οφειλές του Γ.Σ. με ΑΦΜ ποσό 30,75€ πλέον προσαυξήσεων που αφορά άρδευση έτους 2012 στον Αγ.Πέτρο Λευκάδας καθώς πρόκειται για συνωνυμία. 

13. Ο Α.Ι. με ΑΦΜ 041730455 ζητά με την αριθ. πρωτ. 36783/29-12-2025 αίτησή του να ξεχρεωθεί από την καρτέλα του το υπόλοιπο 69,00 ευρώ που πληρώθηκε μέσω τραπέζης και έχει εισπραχθεί ως αχρεωστήτως.

14.  Η Μ.Ι. με ΑΦΜ 128492783 ζητά με την αριθ. πρωτ. 4875/27-02-2026 αίτησή της να γίνει συμψηφισμός-επιστροφή ποσού 5.979,11 ευρώ λόγω διπλής πληρωμής με τις με αρ. Τ-193/26-1-2024 και ΔΙΑΣ 10942/10-12-2025 ως εξής: α) οφειλές ύψους  873,19 ευρώ που αφορά εισφορά σε χρήμα των οικοπέδων με Κ.Α. 0207036 και 0207027 στο εγκεκριμένο σχέδιο πόλης Νυδριού Μεγ.Αυλακίου, β) οφειλές ύδρευσης έως εξόφληση αυτών ύψους 1.128,01 ευρώ πλέον προσαυξήσεων για το Μ.Ζ. με ΑΦΜ 024780497, γ) συνολικές οφειλές έως εξόφληση αυτών ύψους τα 191,64 ευρώ πλέον προσαυξήσεων της αιτούσης και το εναπομείναν ποσό θα γίνει επιστροφή στην αιτούσα.

                                                                 ΕΙΣΗΓΟΥΜΑΣΤΕ
                              Την αποδοχή των παραπάνω αιτημάτων.
Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση.

· τις δ/ξεις  των άρθρων 139 έως 147 του Ν. 5314/2026

· τις δ/ξεις των άρθρων 9 & 26 του Ν. 5056/2023.
ΑΠΟΦΑΣΙΖΕΙ  ΟΜΟΦΩΝΑ
Την αποδοχή των παραπάνω αιτημάτων ήτοι τη διαγραφή ή επιστροφή
αχρεωστήτως ή ανοικείως εισπραχθέντων ποσών, σύμφωνα με την εισήγηση της υπηρεσίας.
                 
Η απόφαση αυτή πήρε αύξοντα αριθμό: 382/2026.
    Ο Πρόεδρος 

                          

 Τα Μέλη

    
             Δρ. Ξενοφών Ν. Βεργίνης
                                 ΔΗΜΑΡΧΟΣ

